b'\n_START_ARTICLE_\nMona Berntsen\n_START_SECTION_\nKarriere\n_START_PARAGRAPH_\nBerntsen begynte \xc3\xa5 danse i ung alder og fikk sitt gjennombrudd da hun i 2008 vant skandinaviske So You Think You Can Dance. Kort tid senere signerte hun kontrakt med agentbyr\xc3\xa5et Bloc Agency. I \xc3\xa5rene som fulgte, gjorde Berntsen flere oppdrag for flere kjente artister, deriblant Justin Timberlake, Alicia Keys og to verdensturneer som fast danser for\xc2\xa0Chris Brown. Hun har opptr\xc3\xa5dt under Oscar-utdelingen, Grammy Award, Billboard Awards og flere MTV-show. Berntsen har i tillegg gjort oppdrag for blant andre Nike. I 2016 var hun p\xc3\xa5 verdensturn\xc3\xa9 med Justin Bieber for hans album Purpose. I 2019 opptr\xc3\xa5dte hun som en av Madonnas dansere under pausen i finalen av Eurovision Song Contest i Israel. Hun hadde da et palestinsk flagg p\xc3\xa5 ryggen.\n_START_SECTION_\nDansefeber\n_START_PARAGRAPH_\nDa Berntsen var 17, var hun med i Dansefeber, hvor hun gikk rett til Feberdagene i Oslo. Der ble hun blant de 20 beste, men hun m\xc3\xa5tte trekke seg etter fem livesendinger p\xc3\xa5 grunn av en kneskade.\n_START_SECTION_\nSo You Think You Can Dance \xe2\x80\x94 Scandinavia\n_START_PARAGRAPH_\nEtter Dansefeber ble da 18 \xc3\xa5r gamle Mona med p\xc3\xa5 So You Think You Can Dance \xe2\x80\x94 Scandinavia. Hun gikk p\xc3\xa5 audition i Oslo, og danset hiphop til \xc2\xabFall Out\xc2\xbb av Method Man, og fikk direktebillett til workshops. Fra workshoper ble hun blant de fire beste norske jentene, f\xc3\xb8r hun kjempet seg gjennom livesendinger og til slutt stod som vinner av konkurransen. Hun vant tittelen \xc2\xabSkandinavias beste danser\xc2\xbb og en pengepremie p\xc3\xa5 500 000 norske kroner.'